Alle Paaie lei na Jesus: Die Wet - www.bybelkennis.co.za
by Mitch Kalp · Published 04/01/2013 · Updated 28/09/2014
Alle Paaie lei na Jesus: Die Wet – Adrio König
In die volgende aantal artikels gaan ons na die wet uit verskillende hoeke kyk,
Die wet in die Ou Testament
Die Jode se interpretasie van die wet.
Jesus se houding teenoor die wet
Die wet in Handelinge
Paulus: Die wet en ons saligheid
Paulus se verwerping van die wet
Die wet in Hebreërs
Verskillende houdings teenoor die wet
Die verhouding Ou Testament-Nuwe Testament
Vir baie jare van my lewe het “die wet” my allermins ’n interessante onderwerp gelyk. Maar ek het onlangs my fout uitgevind. Trouens ek begin wonder of daar enige van die groot temas in die Bybel is wat nie opwindend is nie, veral omdat ek al meer besef hoe hulle met Jesus in verband staan.
Dink aan die een kant daaraan dat Jesus die wet volkome ernstig geneem het en selfs verklaar het Hy het gekom om die wet sy volle betekenis te gee. Maar aan die ander kant het Paulus geskryf Jesus is die einde van die wet, en elkeen wat nog die wet wil hou, verbreek die band met Christus en verbeur die genade. Paulus kan skryf die wet is heilig en reg en goed, maar intussen is dit eintlik deur die wet wat Jesus gekruisig is. Hoe werk die dinge oor die wet?
Kom ons begin by die begin, en kyk waar ons uitkom. Is dit nie lekker nie om te probeer om nie vooropgestelde idees en oortuigings te hê nie, en sover moontlik met ’n oop gemoed na die Bybel te gaan en te kyk wat ’n mens kry.
Waar begin ons? By die wet in die Ou Testament.